خالصتان ریفرنڈم

خالصتان ریفرنڈم ایک غیر سرکاری ریفرنڈم ہے جس کا اہتمام سکھس فار جسٹس  نامی نتظیم نے متعدد ممالک میں ہندوستان کے اندر سے خالصتان کے نام سے ایک آزاد سکھ ریاست کے ممکنہ قیام کے حوالے سے کیا ۔  اس ریفرنڈم   کا مقصد خالصتان کے قیام کے لیے تارکین وطن سکھوں کے درمیان اتفاق رائے پیدا کرنا ہے۔ اس ریفرنڈم سے   نئی دہلی اور اوٹاوا کے درمیان تعلقات میں کافی کشیدگی پیدا ہو گئی ہے۔

پس منظر 
سکھس فار جسٹس (SFJ)، جس پر 2019 ءمیں بھارت میں پابندی عائد کر دی گئی تھی، پنجاب اور دنیا بھر کے بڑے شہروں میں ریفرنڈم کرانے کا ارادہ رکھتی ہے۔ ہندوستانی حکومت نے کینیڈا پر الزام لگایا ہے کہ وہ انتہاپسندوں کو ایسی سرگرمیوں کی اجازت دے رہا ہے جو "انتہائی قابل اعتراض" اور "سیاسی طور پر محرک" ہیں، جو ہندوستان کی سالمیت کے لیے خطرہ ہیں۔ جبکہ کینیڈا کے حکام نے اس ریفرینڈم  کا دفاع آزادی اظہار رائے کے طور پر کیا گیا، خالصتانی مہم کی وجہ سے  نئی دہلی اور اوٹاوا کے درمیان تعلقات میں کشید گی پیدا ہو گئی ہے۔ SFJ اور اس کے بانی گروپتونت سنگھ پنون کے خلاف بھارت میں متعدد مقدمات درج ہیں۔

ریفرنڈم کرائے گئے ممالک

کینیڈا 
19 ستمبر کو برامپٹن میں خالصتان ریفرنڈم میں ایک لاکھ افراد نے شرکت کی تاکہ بھارت میں سکھوں کے لیے علیحدہ ملک کی ضرورت کی حمایت کی جا سکے۔ کینیڈا میں سکھوں کی آبادی کا 20%، یا تقریباً 110,000 ہے جو  ایک آزاد قوم کے حق میں ووٹ ڈالتے ہیں۔

متحدہ سلطنت یونائیٹڈ کنگڈم 
9 جنوری 2022ء کو، برطانیہ کے شہروں لیڈز اور لوٹن نے خالصتان ریفرنڈم کے آٹھویں دور کی میزبانی کی۔ کشمیر میڈیا سروس کی ایک رپورٹ کے مطابق 31 اکتوبر 2016ء کو لندن میں خالصتان ریفرنڈم کے پہلے مرحلے میں تقریباً 30 ہزار سکھوں نے حصہ لیا۔

آسٹریلیا 
آسٹریلیا میں  خالصتان کی آزادی کے لیے ریفرنڈم 29 جنوری کو میلبورن کے فیڈریشن اسکوائر میں ہوا۔

اٹلی 
ایڈوکیسی گروپ سکھ فار جسٹس کے اقدام پر اٹلی کے دارالحکومت روم میں تقریباً 17 ہزار سکھوں نے خالصتان ریفرنڈم میں حصہ لیا۔

سوئٹزرلینڈ 
10 دسمبر 2022ء کو جنیوا، سوئٹزرلینڈ میں 6,000 سے زیادہ ووٹروں نے ایک خودمختار سکھ ریاست کا انتخاب کیا۔ سوئٹزرلینڈ اور پڑوسی ممالک فرانس ، اٹلی اور جرمنی سے 6,000 سے زیادہ سکھوں نے شدید برف باری اور بارش کے طوفان کے باوجود خالصتان ریفرنڈم میں ووٹ ڈالنے کے لیے جنیوا میں جمع ہوئے۔

حوالہ جات 

تحریک خالصتان
سکھ
سکھ تنظیمیں
سکھ بلحاظ قومیت
پنجاب (بھارت)
خالصتان تحریک کی شخصیات